Dando por cumplius os obchectivos pa os quals o Directorio Militar estió creyau, Primo de Rivera transformó o Gubierno d'Espanya en un gubierno civil en 1925, restablindo o Consello de Ministros, a Presidencia d'este y tornando a creyar a Vicepresidencia, que o suyo obchectivo yera sustituyir a o president en os casos d'ausencia u malotía. Iste vicepresident, deciba l'articlo 3 d'o Real Decreto, yera nombrau por o president d'entre os miembros d'o Consello de Ministros. A titularidat d'a vicepresidencia recayió en o subsecretario de Gobernación, Severiano Martínez Anido, que compachinó o cargo con o de menistro de Gubernación.